ปภ. เร่งสำรวจความเสียหายบ้านเรือนประชาชนและให้การช่วยเหลือผู้ประสบภัยจากพายุฤดูร้อนในพื้นที่ 3 จังหวัด
กรมป้องกันและบรรเทาสาธารณภัย (ปภ.) รายงานว่า วานนี้เกิดพายุฤดูร้อนในพื้นที่ 3 จังหวัด ได้แก่ ชลบุรี ในพื้นที่ตำบลบ่อวิน อำเภอศรีราชา จังหวัดอุดรธานี ในพื้นที่ตำบลเชียงหวาง อำเภอเพ็ญ และจังหวัดระยอง ในพื้นที่ตำบลหนองบัว อำเภอบ้ายค่าย รวมความเสียหายทั้งหมด 8 หลังคาเรือน กรมป้องกันและบรรเทาสาธารณภัยได้ประสานจังหวัด องค์กรปกครองส่วนท้องถิ่น และหน่วยงานที่เกี่ยวข้อง เร่งให้การช่วยเหลือผู้ประสบภัย โดยสำรวจและประเมินความเสียหาย เพื่อดำเนินการช่วยเหลือตามระเบียบกระทรวงการคลัง ทั้งการชดเชยความเสียหายของบ้านเรือนเป็นวัสดุก่อสร้าง หรือจ่ายเงินช่วยเหลือตามความเหมาะสมประชาชนสามารถแจ้งเหตุและขอความช่วยเหลือทางไลน์ “ปภ.รับแจ้งเหตุ1784” โดยเพิ่มเพื่อน Line ID @1784DDPM และสายด่วนนิรภัย 1784 ตลอด 24 ชั่วโมง โดยสำนักงานป้องกันและบรรเทาสาธารณภัยจังหวัด จะประสานเพื่อให้การช่วยเหลือต่อไป